Diari Oficial de la Generalitat Valenciana


Sumari del DOGV 5756, del 06-05-2008 (2008/5522)

RESOLUCIÓ de 7 d'abril de 2008, del Servici Territorial d'Energia, de correcció d'errors de la resolució d'este Servici Territorial, de 25 d'abril de 2006, per la qual es va atorgar a Iberdrola Distribución Eléctrica, SA, l'autorització administrativa, l'aprovació del projecte d'execució i el reconeixement, en concret, d'utilitat pública del projecte línia aèria de mitjana tensió doble circuit 20 kV des de ST-Xixona fins a PP Riodel, als termes municipals de Xixona, Alacant i Mutxamel (Alacant). Expedient: ATLINE/2005/128/03.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5756

Data del DOGV
:   06-05-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/5522


Data del document
:   07-04-2008

Organisme emissor
:   Conselleria d'Infraestructures i Transport

Tipus de document
:   Resolució

Correcció d'errades

 Descriptors 

:   * Xixona
    * Alacant
    * Mutxamel
    * subministrament d'energia elèctrica
    * empresa privada

RESOLUCIÓ de 7 d'abril de 2008, del Servici Territorial d'Energia, de correcció d'errors de la resolució d'este Servici Territorial, de 25 d'abril de 2006, per la qual es va atorgar a Iberdrola Distribución Eléctrica, SA, l'autorització administrativa, l'aprovació del projecte d'execució i el reconeixement, en concret, d'utilitat pública del projecte línia aèria de mitjana tensió doble circuit 20 kV des de ST-Xixona fins a PP Riodel, als termes municipals de Xixona, Alacant i Mutxamel (Alacant). Expedient: ATLINE/2005/128/03. [2008/5522]  
Per mitjà d'una resolució del Servici Territorial d'Energia d'Alacant, de la conselleria d'Infraestructures i Transport, de 25 d'abril de 2006, es va atorgar a Iberdrola Distribución Eléctrica, SA, l'autorització administrativa, l'aprovació del projecte d'execució i el reconeixement, en concret, d'utilitat pública del projecte línia aèria de mitjana tensió doble circuit 20 kV des de ST-Xixona fins a PP Riodel, als termes municipals de Xixona, Alacant i Mutxamel (Alacant) (Expedient ATLINE/2005/128/03).  
La dita resolució va ser publicada en el DOCV núm. 5280, de 14 de juny de 2006, i en el BOP d'Alacant núm. 130, de 8 de juny de 2006.   
Posteriorment, s'ha advertit que la resolució indicada conté errors materials, en haver-se omés en la publicació la inclusió de l'annex en el qual es contenia la relació dels béns i dels drets afectats.  
Per allò que s'ha exposat, segons el que establix l'article 105.2 del Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, que permet a les administracions públiques modificar, en qualsevol moment, els errors materials, aritmètics o de fet continguts en els seus actes, i en virtut de les facultats que conferix als Servicis Territorials d'Energia l'article 28 del Decret 117/2007, de 27 de juliol, pel qual s'aprova el Reglament Orgànic i Funcional de la conselleria d'Infraestructures i Transport, este Servici Territorial d'Energia, resol:  
Primer  
Publicar novament el text íntegre de la resolució d'este Servici Territorial d'Energia, de 25 d'abril de 2006, per la qual es va atorgar a Iberdrola Distribución Eléctrica, SA, l'autorització administrativa, l'aprovació del projecte d'execució i el reconeixement, en concret, d'utilitat pública del projecte línia aèria de mitjana tensió doble circuit 20 kV des de ST-XIXONA fins a PP-Riodel, als termes municipals de Xixona, Alacant i Mutxamel (Alacant) (Expedient ATLINE/2005/128/03) que, en l'annex I, s'adjunta a esta.  
Segon  
Notificar esta resolució als interessats.  
ANNEX I  
«Resolució de 25 d'abril de 2006, del Servici Territorial d'Energia, per la qual s'atorga autorització administrativa, s'aprova el projecte d'execució i es reconeix, en concret, la utilitat pública del projecte línia aèria de mitjana tensió doble circuit 20 kV des de ST-Xixona fins a PP Riodel, als termes municipals de Xixona, Alacant i Mutxamel (Alacant). Expedient: ATLINE/2005/128/03.  
Per Resolució de 26 de setembre de 2005, del Servici Territorial d'Energia d'Alacant, es va sotmetre a informació pública la sol·licitud d'autorització administrativa, l'aprovació del projecte d'execució, el reconeixement, en concret, d'utilitat pública i la relació concreta i individualitzada dels béns i dels drets afectats pel projecte línia aèria de mitjana tensió doble circuit 20 kV des de ST-Xixona fins a PP Riodel, als termes municipals de Xixona, Alacant i Mutxamel (Alacant), amb la petició prèvia, a l'empara de l'article 5 del Reglament d'Expropiació Forçosa, de l'entitat beneficiària, Iberdrola Distribución Eléctrica, SA, i es publiquen anuncis en el Diari Oficial de la Comunitat Valenciana, amb data 10 de novembre de 2005, en el Butlletí Oficial de la Província d'Alacant, amb data 14 de novembre de 2005, i en el Diario La Verdad amb data 4 de novembre de 2005.   
Durant el període d'informació pública van presentar al·legacions: la Sra. María Ángeles Hernández de Blas, en representació de Bravo Mediterránea, SL, va reivindicar la titularitat de les finques A-A-12LE i A-A-13LE i va manifestar la seua oposició al traçat per no quedar acreditat que la línia no pot instal·lar-se per terrenys de domini, ús o servici públic o patrimonials de l'Estat, comunitats autònomes, províncies o municipis, o seguint límits de finques de propietat privada; Telefónica de España, SA, va prestar la seua conformitat al projecte, sempre que es respecten les cotes mínimes indicades en este i les prescripcions de l'acord UNESA-CTNE i el seu protocol addicional; Confederació Hidrogràfica del Xúquer autoritza els encreuaments projectats sobre el riu Verd, i indica les condicions tècniques.  
Les al·legacions van ser contestades per l'entitat beneficiària posant de manifest el següent: respecte a les al·legacions de la senyora Mª Ángeles Hernández de Blas, que es corregix la titularitat de les finques en el sentit indicat i, quant al traçat, que resulta impossible ajustar-se als camins, canals o límits de totes les finques, ja que han d'evitar-se els angles marcats, segons establix l'article 4t del Reglament de Línies Elèctriques Aèries d'Alta Tensió; en concret, en la parcel·la A-A-12LE el traçat ja discorre el màxim possible al límit, i en la parcel·la A-A-13LE per a fer discórrer la línia pel límit o pel camí confrontant seria necessari fer angles molt marcats, tècnicament desaconsellable, i s'incrementaria en més d'un 10% la longitud del traçat, per la qual cosa tampoc es complixen els requisits de l'article 161 del RD 1955/2000, d'1 de desembre. Respecte a les condicions imposades per Telefónica i per la Confederació Hidrogràfica del Xúquer s'accepten.  
Vist que el projecte presenta un traçat plenament concretat, té entre la seua documentació els plànols pertinents a escala adequada, està prou detallat i conté una relació concreta i individualitzada dels béns i dels drets afectats.  
Atés que el projecte té una definició i concreció de les característiques tècniques i de traçat que garantixen la major seguretat i millor funcionalitat de la línia elèctrica i que estos són els paràmetres que condicionen i obliguen principalment a adoptar un traçat, amb independència de les afeccions que a tercers poden representar i això sense perjuí d'indemnitzar-les adequadament.  
Atés que s'han respectat tant com ha sigut possible els drets dels particulars, fent-los compatibles en els aspectes tècnics, econòmics i mediambientals amb un traçat racional de les instal·lacions, i sense perjuí de les corresponents indemnitzacions que hauran de determinar-se per mutu acord o per mitjà del corresponent expedient de preu just pel Jurat Provincial d'Expropiacions.  
En virtut d'això, de conformitat amb el que disposa el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, en el Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediment d'autorització d'instal·lacions d'energia elèctrica i en els articles 53 i 54 de la Llei 54/1997, de 27 de novembre, del Sector Elèctric (BOE del 28/11/1997).  
Este Servici Territorial d'Energia,  
Resol:  
Primer  
Autoritzar administrativament la instal·lació d'una línia aèria de mitjana tensió doble circuit 20 kV des de ST- Xixona fins a PP Riodel, en els termes municipals de Xixona, Alacant i Mutxamel (Alacant).  
Segon  
Aprovar el projecte tècnic per a la instal·lació de la referida línia aèria de mitjana tensió doble circuit de 20 kV des de ST Xixona fins a PP Riodel, en els termes municipals de Xixona, Alacant i Mutxamel (Alacant).  
Tercer  
Declarar, en concret, la utilitat pública dels trams de la línia elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afecció a les finques particulars, incloses en la relació publicada, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediment d'autorització d'instal·lacions d'energia elèctriques.  
Quart  
Publicar i notificar la present resolució d'acord amb el que establix el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es comunica que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació no s'haguera pogut realitzar.  
Cinqué  
El termini d'execució de les obres i instal·lacions serà de dotze mesos a partir de l'ocupació real de les finques afectades.  
Sisé  
Les instal·lacions que s'autoritzen per la present resolució hauran de realitzar-se d'acord amb el projecte i la resta de documentació tècnica presentada, i queden especificades en les dades bàsiques següents: tensió nominal: 20 kV; longitud 3987 metres; núm. de suports 30; conductors tipus LA-100 amb secció equivalent de 116 mm² de Al, amb formació de doble circuit i amb un conductor per fase; origen i final: origen en la ST-Xixona i final en PP Riodel.  
Seté  
Iberdrola Distribución Eléctrica, SAU, informarà de l'acabament de les instal·lacions a este Servici Territorial per al seu reconeixement definitiu i alçament de l'acta de posada en servici de les instal·lacions, atés que sense este requisit no podran entrar en funcionament.  
Huité  
L'administració es reserva el dret a deixar sense efecte esta autorització en el moment en què es demostre l'incompliment de les condicions indicades, per la declaració inexacta de les dades subministrades o una altra causa excepcional que ho justifique.  
Contra esta resolució, que no posa fi a la via administrativa, podrà interposar-se recurs d'alçada davant de la Direcció General d'Energia (carrer Colom, 1. 46309 València) en el termini d'un mes, comptador des de l'endemà de la notificació de la present, de conformitat amb el que establixen els articles 114 i 1115 de la Llei 30/1992, de 26 de novembre, de Règim Jurídic de les Administracions Publiques i Procediment Administratiu Comú.  
Alacant, 25 d'abril de 2006. El cap del Servici Territorial d'Energia: Miguel García Mengual.»  
Alacant, 7 d'abril de 2008.- El cap del Servici Territorial d'Energia: Miguel García Mengual.  
RELACIÓ CONCRETA I INDIVIDUALITZADA DELS BÉNS I DELS DRETS AFECTATS  
PROJECTE: LAMT-DOBLE CIRCUIT 20KV DES DE ST-XIXONA FINS A PP RIODEL - PROVÍNCIA D'ALACANT  
TERME MUNICIPAL DE XIXONA  
  
RELACIÓ CONCRETA I INDIVIDUALITZADA DELS BÉNS I DELS DRETS AFECTATS  
PROJECTE: LAMT-Doble Circuit 20KV DES DE ST-XIXONA fins a PP Riodel - PROVÍNCIA D'ALACANT  
TERME MUNICIPAL D'Alacant  
RELACIÓ CONCRETA I INDIVIDUALITZADA DELS BÉNS I DELS DRETS AFECTATS  
PROJECTE: LAMT-Doble circuit 20KV DES DE ST-XIXONA fins a PP Riodel - PROVÍNCIA D'ALACANT  
TERME MUNICIPAL DE Mutxamel  
  
Relación concreta e individualizada de bienes y derechos afectados  
Proyecto: LAMT-Doble CTO. 20KV desde ST-Jijona hasta P.P. Riodel - provincia de Alicante  
Término municipal de: Jijona  
  
Relación concreta e individualizada de bienes y derechos afectados  
Proyecto: LAMT-Doble CTO. 20KV desde ST-Jijona hasta P.P. Riodel - provincia de Alicante  
Término municipal de: Alicante  
Relación concreta e individualizada de bienes y derechos afectados  
Proyecto: LAMT-Doble CTO. 20KV desde ST-Jijona hasta P.P. Riodel - provincia de Alicante  
Término municipal de: Muchamiel  
